open-index/open-wikipedia-markdown huggingface dataset:
O meu veciño Totoro

é un filme xaponés de animación de 1988 dirixido e escrito por Hayao Miyazaki. Foi animado polo Studio Ghibli para Tokuma Shoten. O filme, que conta coas voces orixinais en xaponés de Noriko Hidaka, Chika Sakamoto e Hitoshi Takagi, conta a historia das fillas pequenas dun profesor (Satsuki e Mei) e as súas interaccións con amigables espíritos do bosque no Xapón rural da posguerra.

## Sinopse 
Nos anos 50, unha familia xaponesa trasládase a vivir no campo. As dúas fillas, Satsuki e Mei, topan cun espírito do bosque: Totoro, co que fan amizade. O pai das nenas é un profesor universitario que aviva a imaxinación das súas fillas con fábulas e historias máxicas sobre trasnos, pantasmas e espíritos protectores dos fogares, mentres a nai se atopa enferma no hospital. Un día, Satsuki recibe un telegrama.

## Personaxes 
## Notas 
## Véxase tamén 
### Ligazóns externas 
* Joe Hisaishi's Soundtrack for My Neighbor Totoro, libro de Kunio Hara, 33-1/3 Japan Series, Bloomsbury,
Ahmad ibn Fadlan

miniatura|240px|Manuscrito da crónica de ibn Fadlan.

**Ahmad ibn Fadlān ibn al-Abbās ibn Rāšid ibn Hammād** (en ) foi un escritor e viaxeiro árabe do século X que escribiu unha crónica das súas viaxes como membro da embaixada do Califato Abasí de Bagdad ó rei dos protobúlgaros do Volga, o *Kitāb ilà Malik al-Saqāliba* (كتاب إلى ملك الصقالبة). O seu relato é moi coñecido, xa que proporciona unha descrición dos viquingos do Volga, incluíndo o seu testemuño ocular dun enterramento viquingo cun barco funerario.

## A embaixada 
**Ahmad ibn Fadlan** foi enviado dende Bagdad en 921 para servir como secretario dun embaixador do califa abasí Al-Muqtadir ó *iltäbär* (rei vasalo baixo os kházaros de Bulgaria do Volga, Almış.

O obxectivo da embaixada consistía en que o rei da capital Bolghar rendese homenaxe ó califa al-Muqtadir e, en troques, dar ó rei cartos para financiar a construción dunha fortaleza, dunha mesquita e para converter aos protobúlgaros ao islam. Aínda que acadaron Bolghar, a misión fracasou porque á altura do Volga, a caravana foi apresada por un grupo de viquingos, os Rus, de onde procede o nome de Rusia, que os levaron canda si, para realizar as súas campañas nórdicas.
 
Xa de volta, Ibn Faldlan entregoulle un documento ó califa, amosando as causas polas cales non puido completar a misión que lle mandaran. Con base a este documento, espallado por todo o mundo, Michael Crichton escribiu a súa obra *Eaters of the Dead*; a cal á súa vez, serviu de base para o filme *The 13th Warrior*.
A Igrexa, Vilantime, Arzúa

**A Igrexa** é un lugar da parroquia de Vilantime no concello coruñés de Arzúa, na comarca homónima. Tiña 11 habitantes no ano 2010 segundo datos do INE, dos cales 6 eran homes e 5 eran mulleres.

## Toponimia 
O topónimo **A Igrexa** (do latín , o lugar da igrexa) débese á presenza no lugar da igrexa de San Pedro de Vilantime.

## Lugares e parroquias 
### Lugares de Vilantime 
### Parroquias de Arzúa 
## Notas
Myles Kennedy

**Myles Richard Kennedy**, nado como **Myles Richard Bass** o 27 de novembro de 1969, é un músico, cantante e compositor estadounidense máis coñecido por ser o cantante principal e guitarrista da banda de rock Alter Bridge, e como o vocalista nos concertos do proxecto en solitario de Slash. Antigo profesor con orixe en Spokane, Washington, Kennedy é coñecido pola súa habilidade como guitarrista e vocalista, cunha voz tenor. Traballou como músico e compositor, facendo aparicións en estudio e en directo con moitos artistas durante anos, e estivo en múltiples proxectos na súa carreira. Máis recentemente, colaborou con Slash no seu álbum de debut homónimo, *Slash*. Máis notablemente, Kennedy colaborou con antigos membros de Led Zeppelin, nun proxecto con Jimmy Page, John Paul Jones e Jason Bonham en 2008.

Kennedy creceu en Spokane, Washington, onde foi ao Spokane Falls Community College a estudar teoría musical. Comezou a súa carreira musical en 1990 como guitarrista principal da banda de jazz Cosmic Dust, coa que lanzou un álbum de estudio. A súa segunda banda, Citizen Swing, sacou dous álbums de estudio antes de separarse en 1995. Entón converteuse no vocalista e no guitarrista principal de The Mayfield Four en 1996, banda con base en Spokane, cos cales sacou dous álbums de estudio. Mentres estaba na banda, fixo unha aparición na película *Rock Star*, que protagonizaban Mark Wahlberg e Jennifer Aniston. The Mayfield Four separáronse un ano despois, en 2002. Despois de declinar unha oferta para facer unha audición para ser vocalista de Velvet Revolver, pedíronlle que se unise a Alter Bridge xunto a antigos membros de Creed. Lanzou tres álbums de estudio con Alter Bridge: *One Day Remains*, *Blackbird*, e o máis recente da banda, *AB III*, que debutou no posto 17 das listas Billboard. Kennedy está de xira dende 2010, tocando cos seus dous proxectos principais, Alter Bridge e Slash.

## Discografía 
### Con Cosmic Dust 
* (1991) *Journey*

### Con Citizen Swing 
* (1993) *Cure Me With the Groove*
* (1995) *Deep Down*

### Con The Mayfield Four 
* (1997) *Motion* (Sony Music)
* (1998) *Fallout* (Sony Music)
* (2001) *Second Skin* (Sony Music)

### Con Alter Bridge 
* (2004) *One Day Remains* (Wind-Up Records)
* (2007) *Blackbird* (Universal)
* (2009) *Live From Amsterdam*
* (2010) *AB III* (Roadrunner Records)
* (2012) *Live At Wembley*
* (2013) *Fortress*
* (2016) "The Last Hero"

### Con Slash 
* (2010) *Slash* (Roadrunner Records)
* (2010) *Live in Manchester* (Roadrunner Records)
* (2011) *Made In Stoke 24/7/11* (Eagle Rock Entertaiment)
* (2012) *Apocalyptic Love* (Roadrunner Records)
* (2014) *World on Fire* (Dik Hayd International/Roadrunner Records)

## Notas 
## Véxase tamén 
### Ligazóns externas 
*Web oficial Alter Bridge
*Myles-Kennedy.com
*The Alter Bridge Nation
Florida, Uruguai

**Florida** é unha cidade uruguaia capital do departamento homónimo. Achantada sobre as ribeiras do Río Santa Lucía Chico, posúe unha poboación de aproximadamente 32.128 habitantes.

## Historia e características 
Foi fundada o 24 de abril de 1809, recibindo nun principio o nome de *San Fernando de la Florida Blanca*, apelación en homenaxe ao válido e favorito real español de inicios do século XIX, o Conde de Floridablanca.

Destaca porque alí se atopa a *Pedra Alta da Florida*, lugar escolleito o 25 de agosto de 1825 para realizar o Congreso de Florida, e tamén pola Capela de San Cono, santo que congrega multitudes o 3 de xuño.

Na súa praza principal encóntrase a catedral da cidade, que se empezou a construír en 1894. É unha das igrexas máis coñecidas do país, pois contén a Virxe dos Trinta e Tres, patroa do Uruguai, representada por unha pequena figura de madeira, localizada orixinalmente nunha localidade denominada Villa Vieja (antes, Villa del Pintado), e que a ela se encomendaron os Trinta e Tres Orientais tras o seu desembarco en 1825, xurando liberar a patria ou morrer no intento.

Na mesma praza, un monumento obra do escultor Juan Manuel Ferrari, conmemora a Declaratoria da Independencia. O día da inauguración do mesmo, o 19 de maio de 1879, o poeta Juan Zorrilla de San Martín declamou a *Leyenda Patria*, en honra da xesta dos Trinta e Tres.

## Notas 
## Véxase tamén
Places Like This

***Places Like This*** é o terceiro álbum de estudio da banda australiana de indie pop Architecture in Helsinki, editado o 18 de xullo do 2007 no Xapón, o 27 en Australia o 8 de agosto en Europa e o 21 nos Estados Unidos. Estreouse no número 21 das ARIA Charts (as listas de vendas australianas).

## Listaxe de cancións 
# "Red Turned White" – 2:46
# "Heart It Races" – 3:14
# "Hold Music" – 3:54
# "Feather in a Baseball Cap" – 2:27
# "Underwater" – 3:28
# "Like It or Not" – 3:01
# "Debbie" – 2:53
# "Lazy (Lazy)" – 2:55
# "Nothing's Wrong" – 3:22
# "Same Old Innocence" – 3:30
Lingua assamesa

O **assamés** é a lingua oficial do estado de Assam, no nordeste da India. 
Tamén se fala en partes de Arunachal Pradesh e outros estados do nordeste da India; ademais de nos países de Bután e Bangladesh.
É falado por máis de 20 millóns de persoas. 
A día de hoxe, é a lingua indoeuropea máis oriental.

O nome de idioma assamés deriva de Assam, nome dunha parte do val do río Brahmaputra. 
En assamés, o estado chámase Ôxôm (pronunciado */ojóm/*) e o idioma *ôxômiya* (*/ojomíia/*).

dereita|miniatura|300px|O assamés pertence ao grupo oriental das linguas indoarias, aquí marcado en amarelo.

## Escritura 
Empregan o alfabeto assamés, unha variante próxima á escritura Nagari Oriental (bengalí), que provén da escritura gupta.
 
## Notas 
## Véxase tamén 
### Outros artigos 
* Wikipedia en assamés
Candlebox (álbum)

***Candlebox*** é o álbum de estrea da banda estadounidense post-grunge Candlebox, editado o 20 de xullo de 1993. O disco contén o seu éxito máis coñecido, "Far Behind", ademais dos sinxelos "You" e "Cover Me". Dende o seu lanzamento foi certidicado catro veces platino nos Estados Unidos.

Os videoclips para "Far Behind" e "You" estivero en rotación durante moito tempo na MTV, e foron dos vídeos máis solicitados do ano 1993.

Outros temas foron gravados durante as sesións de *Candlebox* e incluíronse noutras edicións da banda. "Can't Give In", por exemplo, aparece na banda sonora da palícula *Airheads* e "Pull Away" foi a cara-b do sinxelo "You".

## Listaxe de cancións
Fontanelle

***Fontanelle*** é o segundo álbum da banda estadounidense de punk rock Babes in Toyland, editado o 11 de agosto de 1992 polo selo Reprise Records, sendo o seu primeiro lanzamento nunha gran discográfica. Tamén é a primeira gravación da banda que conta con Maureen Herman no baixo.

## Listaxe de cancións
Pussy Whipped

***Pussy Whipped*** é o álbum de estrea da banda estadounidense de punk rock Bikini Kill, editado o 26 de outubro de 1993 a través do selo Kill Rock Stars. O disco inclúe o tema "Rebel Girl", que é a número 27 da lista da *Rolling Stone* "Most Excellent Songs of Every Year Since 1967", unha lista de repreducción creada pola revista no ano 2006 para celebrar o seu número 1.000.

## Listaxe de cancións
Hot Saki and Bedtime Stories

***Hot Saki and Bedtime Stories*** é o cuarto e derradeiro álbum de estudio da banda de `rock alternativo estadounidense Catherine, editado o 17 de setembro de 1996 a través do selo TVT Records. D'arcy Wretzky, a muller do batería Kerry Brown nese momento, colaborou con voces no disco.

A canción "Four Leaf Clover" editouse como sinxelo do álbum, e outro tema, "Whisper", usouse na banda sonora da película *Scream*.

## Listaxe de cancións
Walking with Thee

***Walking with Thee*** é o segundo álbum de estudio da banda inglesa de rock alternativo Clinic, editado o 25 de febreiro do 2002 a través do selo Domino Records.

*Walking with Thee* foi incluído na lista da *Rolling Stone* dos "50 Mellores Álbums do 2002".

## Listaxe de cancións 
# "Harmony" – 4:02
# "The Equaliser" – 3:43
# "Welcome" – 3:02
# "Walking with Thee" – 2:36
# "Pet Eunuch" – 2:05
# "Mr. Moonlight" – 4:00
# "Come into Our Room" – 3:50
# "The Vulture" – 3:40
# "The Bridge" – 3:23
# "Sunlight Bathes Our Home" – 4:14
# "For the Wars" – 3:39
The Storms of Early Summer: Semantics of Song

***The Storms of Early Summer: Semantics of Song*** é o segundo álbum da banda estadounidense de indie rock Cursive, editado en 1998 polo selo Saddle Creek Records.

## Listaxe de cancións 
# "The Rhyme Scheme" - 3:44
# "A Career in Transcendence" - 2:18
# "The Road to Financial Stability" - 2:33
# "Tempest" - 2:34
# "Break in the New Year" - 4:02
# "Proposals" - 5:05
# "Semantics of Sermon" - 2:52
# "A Little Song and Dance" - 3:17
# "When Summer's Over Will We Dream of Spring" - 3:52
# "Northern Winds" - 3:00
# "Absence Makes the Day Go Longer" - 4:34
Theremin

O **theremin** é un dos primeiros instrumentos musicais electrónicos. Foi inventado en 1919 polo físico e músico de nacionalidade rusa Lev Serguéievich Termen, quen máis adiante afrancesaría o seu nome a Léon Thérémin. O deseño clásico consiste nunha consola que garda o mecanismo do instrumento, con dúas antenas. Execútase achegando e afastando a man a cada unha das antenas correspondentes, sen chegar a tocalas. A antena dereita adoita ser recta e en vertical, e serve para controlar a frecuencia ou ton: canto máis preto estea a man dereita da mesma, máis agudo será o son producido. A antena esquerda é horizontal e con forma de bucle, e serve para controlar o volume: canto máis preto da mesma estea a man esquerda, máis baixa o volume, e viceversa.

Unhas das primeiras e máis coñecidas intérpretes deste instrumento foi Clara Rockmore.

## Músicos do theremin 
## Véxase tamén 
### Ligazóns externas 
* *Léon Theremin, Clara Rockmore y el instrumento que se toca sin ser tocado*
Clap Your Hands Say Yeah (álbum)

***Clap Your Hands Say Yeah*** é o álbum de estrea da banda Clap Your Hands Say Yeah, auto-editado nos Estados Unidos o 13 de setembro do 2005, e lanzado no Reino Unido o 23 de xaneiro do 2006 a través do selo Wichita Recordings. Producido e mesturado po Adam Lasus, o álbum e a banda saltaron á fama tras chamar a atención en varios blogs de MP3 e conseguir unha recensión moi positiva ("9.0/10") na influente páxina de música Pitchfork Media. *Clap Your Hands Say Yeah* foi listada como unha das 50 gravacións máis importantes da década polo programa *All Songs Considered* da emisora estadounidense National Public Radio.

O éxito do disco comezou despois de que o baixista Tyler Sargent comezase a enviar copias por correo dende o seu apartamento. En novembro do 2005 o álbum vendera máis de 125.000 copias nos Estados Unidos. Aínda que o grupo non tiña un contrato discográfico oficial nos Estados Unidos, asinou un contrato de distribución para poñer o disco a disposición dun público máis amplo. No Reino Unido, a banda asinou co selo independente Wichita Recordings.

## Listaxe de cancións 
Todas as letras e a música compostas por Alec Ounsworth, agás onde se indique.

# "Clap Your Hands!" – 1:48
# "Let the Cool Goddess Rust Away" – 3:24
# "Over and Over Again (Lost and Found)" – 3:09
# "Sunshine and Clouds (And Everything Proud)" – 1:02
# "Details of the War" – 3:30
# "The Skin of My Yellow Country Teeth" – 5:43 (Ounsworth, Lee Sargent, Robbie Guertin, Tyler Sargent, Sean Greenhalgh)
# "Is This Love?" – 3:11
# "Heavy Metal" – 4:01
# "Blue Turning Gray" – 1:17 (Tyler Sargent)
# "In This Home on Ice" – 3:58
# "Gimmie Some Salt" – 3:03
# "Upon This Tidal Wave of Young Blood" – 4:34

### Cancións extra 
A edición británica contén unha ligazón a cancións ao vivo extra. Todos estes temas foron gravados no club The Black Cat en Washington, D.C. o 18 de outubro do 2005.

# "Is This Love?"
# "Details of the War"
# "Gimmie Some Salt"
# "In This Home on Ice"

## Noatas
Without a Sound

***Without a Sound*** é o sexto álbum de estudio da banda estadounidense de rock alternativo Dinosaur Jr, editado o 23 de agosto de 1994. Foi o primeiro álbum da banda que non contou con Murph na batería, que foi substituído polo vocalista e guitarrista J Mascis. Trátase tamén do seu álbum máis exitoso, acadando o número 44 da lista *Billboard 200*. "Feel the Pain" foi o único sinxelo lanzado do álbum, e chegou ao número 4 da *Billboard Modern Rock Tracks*, converténdose nun dos seus maiores éxitos.

## Listaxe de cancións 
Todos os temas compostos por J Mascis.
Clara Rockmore

**Clara Rockmore**, nada en Vilnius o 9 de marzo de 1911 e finada en Nova York o 10 de maio de 1998, foi unha virtuosa da música que destacou como intérprete do theremin, un instrumento musical electrónico. Desenvolveu toda unha técnica para tocar este intrumento, incluído un sistema de colocación dos dedos. Foi, ademais, unha nena prodixio, ao entrar no conservatorio de música de San Petersburgo con 5 anos.

## Véxase tamén 
### Ligazóns externas 
* The Official Nadia Reisenberg Clara Rockmore Foundation Website 
* Fotobiografía de Clara Rockmore
Léon Thérémin

miniatura|dereita|Theremin en 1924.

**Lev Sergeyevich Termen**, coñecido como **Léon Thérémin**, nado en San Petersburgo o 15 de agosto de 1896 e finado o 3 de novembro de 1993 foi un inventor ruso.

É moi famoso pola invención do theremin, un dos primeiros instrumentos musicais electrónicos, que chegou nun momento no que o seu país estaba no medio da guerra civil rusa.

## Véxase tamén 
### Ligazóns externas 
* Theremin World
XTC

**XTC** foi unha banda inglesa de New Wave procedente de Swindon, activa entre 1976 e 2005. Aínda que a banda gozou dalgún éxito significativo nas listas, como en Reino Unido cos sinxelos "Making Plans for Nigel" (1979) e "Senses Working Overtime" (1982), son máis coñecidos pola boa consideración que tiveron da crítica durante moito tempo que por facer discos exitosos.

## Discografía
Virgilio Fernández de la Vega Lombán

**Virgilio Fernández de la Vega Lombán**, nado na Veiga e finado en Madrid o 26 de marzo de 1976, foi un farmacéutico e político galego.

## Traxectoria 
Fillo do médico Wenceslao Fernández de la Vega Pasarín e de Dolores Lombán Cotarelo, era irmán de Elisa, Jimena e Wenceslao Fernández de la Vega Lombán. Foi vogal do Consello Superior de Fomento durante a monarquía afonsina. Foi elixido deputado centrista nas eleccións xerais de 1936 pola provincia de Lugo. Pasou a guerra na zona nacional e foi sometido a depuración. Finou en Madrid o 26 de marzo de 1976.

## Notas 
## Véxase tamén 
### Bibliografía 
*
The Byrds

**The Byrds** foi unha banda estadounidense de rock, formada nos Ánxeles, California en 1964. A banda sufriu varios cambios na súa formación durante a súa existencia, sendo o seu líder Roger McGuinn (coñecido como Jim McGuinn) un único membro permanente ata que o grupo se desfixo en 1973. Aínda que só logrou acadar o éxito comercial de contemporáneos como The Beatles, The Beach Boys e The Rolling Stones durante un curto período de tempo (1965–66), The Byrds hoxe en día é considerada polos críticos como unha das bandas máis influentes dos anos 60. Inicialmente, foi pioneira do folk rock, mesturando a influencia dos Beatles e doutras bandas da British Invasion coa música folk contemporánea e tradicional. A medida que os 60 avanzaban, o grupo tamén foi influente nas orixes do rock psicodélico, o raga rock e o country rock. Ademais, a típica mestura da banda de harmonías claras de voz e o son metálico da guitarra Rickenbacker de 12 cordas de McGuinn continuou sendo influente na música popular ata a actualidade. Entre as cancións máis perdurables da banda están a versión de Bob Dylan "Mr. Tambourine Man" e a de Pete Seeger "Turn! Turn! Turn! (to Everything There is a Season)", xunto coas propias "I'll Feel a Whole Lot Better", "Eight Miles High", "So You Want to Be a Rock 'n' Roll Star", "Ballad of Easy Rider" e "Chestnut Mare".

## Discografía 
* *Mr. Tambourine Man* - 1965 (Columbia Records)
* *Turn! Turn! Turn!* - 1965 (Columbia Records)
* *Fifth Dimension* - 1966 (Columbia Records)
* *Younger Than Yesterday* - 1967 (Columbia Records)
* *The Notorious Byrd Brothers* - 1968 (Columbia Records)
* *Sweetheart of the Rodeo* - 1968 (Columbia Records)
* *Dr. Byrds & Mr. Hyde* - 1969 (Columbia Records)
* *Ballad of Easy Rider* - 1969 (Columbia Records)
* *(Untitled)* - 1970 (Columbia Records)
* *Byrdmaniax* - 1971 (Columbia Records)
* *Farther Along* - 1971 (Columbia Records)
* *Byrds* - 1973 (Asylum Records)

## Véxase tamén 
### Ligazóns externas 
* Páxina oficial
Presidente de Romanía

O presidente é o xefe de estado de Romanía. Segundo a constitución vixente é elixido por un período de 5 anos, en dúas quendas. Romanía deveu unha república en 1947, cando os comunistas forzaron a renuncia do rei Miguel I de Romanía.

## Xefes de estado de Romanía despois de 1947 
### Xefes da República Popular de Romanía (1947 ata o 1965) 
### Xefes da República Socialista de Romanía (1965 ata o 1989) 
### Presidentes de Romanía despois da revolución de 1989 
## Notas
Portland, Maine

**Portland** é a cidade máis grande do estado estadounidense de Maine e a capital do Condado de Cumberland, en Maine. A poboación en 2010 era de 66.194, cun crecemento dun 3% dende o censo do ano 2000. Portland é a cidade principal da área metropolitana, que inclúe os Condados de Cumberland, York, e Sagadahoc.

Os turistas visitan o histórico distrito de Old Port, polo Porto de Portland, na desembocadura do río Fore e parte da Baía Casco, e o Distrito das Artes de Portland, que vai pola Congress Street no centro da cidade. O Faro de Portland está situado no Cabo Elizabeth e marca a entrada ao porto.

O escudo da cidade representa un fénix renacendo das súas cinzas, xusto debaixo do lema da cidade, *Resurgam*, en latín "Levantareime de novo." O lema refírese ás reconstrucións de Portland ante catro incendios devastadores. A cidade de Portland, Oregón foi chamada así por Portland, Maine.

## Cidades irmandadas 
* 20px Arkhangelsk, Rusia
* 20px Cap-Haïtien, Haití
* 20px Mytilene, Grecia
* 20px Shinagawa, Tokyo, Xapón

## Notas 
## Véxase tamén
### Ligazóns externas 
* [Portland - Wikivoyage (en)](http://en.wikivoyage.org/wiki/Portland_(Maine))
* Cidade de Portland
* Porto de Portland
* Portland Public Schools
* Biblioteca pública de Portland
* Portland's Downtown District
* Turismo en Portland
* Antigos mapas de Portland
Wenceslao Fernández de la Vega Lombán

**Wenceslao Fernández de la Vega Lombán**, nado na Veiga en 1909 e finado en Madrid o 23 de marzo de 1997, foi un avogado inspector de traballo asturiano.

## Traxectoria 
Fillo do médico Wenceslao Fernández de la Vega Pasarín e de Dolores Lombán Cotarelo, era irmán de Elisa, Jimena e Virgilio Fernández de la Vega Lombán. Ingresou na Inspección de Traballo o 8 de xuño de 1936. Foi nomeado polas autoridades republicanas Delegado Provincial de Traballo de segunda categoría de Albacete o 16 de febreiro de 1937, sendo ministro Anastasio de Gracia (PSOE). Ao remate da Guerra Civil Española foi depurado por Orde publicada no BOE de 22 de xaneiro de 1940, de acordo coa lei de Responsabilidades Políticas, sendo Ministro de Agricultura Joaquín Benjumea Burín. A sanción foi revogada no BOE do 8 de maio de 1949, pero foille imposto o traslado forzoso con prohibición de solicitar cargos vacantes durante un ano, e a postergación por dous anos de inhabilitación para o desempeño de postos de mando e confianza.

O 11 de novembro de 1955 foi nomeado Delegado Provincial de Traballo de Zaragoza. Foi cesado en 1963, poucos meses despois da caída do ministro Fermín Sanz-Orrio y Sanz -sucesor de Girón de Velasco-.

Foi condecorado coa Medalla ao Mérito no Traballo no 32º aniversario do Alzamento Nacional, o 18 de xullo de 1971

## Familia 
Casou con Elena Sanz Reig coa que tivo dous fillos: Jesús e María Teresa Fernández de la Vega.

## Notas
Rapanui

**Rapanui** ou **Rapa Nui** pode facer referencia a:
* Illa de Pascua (Rapa Nui), unha posesión chilena do océano Pacífico.
* A lingua rapanui falada polos habitantes desa illa.
* O pobo rapanui, os habitantes polinesios da Illa de Pascua, chegados contra o século V d.C.
* *Rapa Nui*, filme dirixido por Kevin Reynold estreado no 1994.
La Bullonera

**La Bullonera** é un dúo de música aragonesa, moi activo nos anos setenta. Destacaba facendo canción protesta e versións do folclore, con letras cheas de ironía. O seu nome inicial era *Vientos del Pueblo*, pero despois de varios cambios na formación, quedou formada baixo o nome aragonés de *La Bullonera* e composto por Javier Mestre e Eduardo Paz.

O 6 de marzo de 1973 participaron na 1ª Semana cultural aragonesa, xunto a outros artistas como Tomás Bosque, Labordeta ou Joaquín Carbonell. O 9 de maio de 1976 representaron a Aragón xunto con Labordeta no Festival dos Pobos Ibéricos.

Despois do seu álbum *Punto* de 1980 separáronse, aínda que se reuniron varias veces para actuaciónes ocasionais.

## Discografía 
* 1976: *La Bullonera*.
* 1977: *La Bullonera 2*.
* 1979: *La Bullonera 3*.
* 1980: *La Bullonera. Punto*.
* 1983: *Del folclore aragonés: homenaje a Arnaudas*.
* 2003: *La Bullonera: Discografía básica*.
Pobo rapanui

Os **rapanui** son unha etnia habitante da illa de Pascua. A denominación de rapanui fíxose posteriormente extensiva para nomear tanto ó pobo aborixe como ó seu idioma (rapanui) e á illa que habitan.

## Descrición 
[miniatura|200px|[Moais.]]
O pobo rapanui descende dos primeiros poboadores procedentes da Polinesia.

A sociedade rapanui, era gobernada polo ariki, con ascendencia atribuída directamente dos deuses; e estaba dividida en tribos e con clases moi estratificadas. Cada tribo ocupaba unha zona, sempre con franxa costeira. A maior parte da poboación vivía cara ao interior, xunto ás áreas de cultivo. No litoral estabeleron centros relixiosos, políticos e cerimoniais (Anakena, Akahanga) e adoraban os devanceiros case deificados representados polos moais.

Estímase que a poboación de Rapa Nui, sufriu unha crise de superpoboación nos séculos XVII e XVIII, o que tería provocado guerras entre as tribos, coa conseguinte destrución dos lugares cerimoniais e o abandono das canteiras nas que tallaban os moai. Os nativos comezaron a vivir en covas e deberon padecer a escaseza de alimentos. Xorde un novo cerimonial: o do Tangata Manu (home-paxaro).

O primeiro contacto dos rapanui con algún occidental tivo lugar o 5 de abril de 1722, cando o navegante neerlandés Jacob Roggeween chegou á illa.

## Censo do 2002 
A poboación da Illa de Pascua no censo realizado no 2002 era de 3.791. O 60% eran rapanui, a poboación chilena e a procedente de Europa era do 39%, e o restante 1% eran amerindios de Chile.

## Notas 
## Véxase tamén 
### Outros artigos 
* Illa de Pascua
* Lingua rapanui
* Mitoloxía rapanui
* Angata
Paul Keating

**Paul John Keating** (n. 1944) político, foi o primeiro ministro de Australia entre 1991 e 1996.
Keating creceu no suburbio de Bankstown, en Sydney. Nos anos 1960 el fixo parte do grupo de rock *The Ramrods*. El estudou en escolas católicas e deixou os seus estudos antes de ingresar na universidade, e ingresando nun sindicato e despois na Xuventude do Partido  Laborista.

Como Xefe do Goberno destacou polos seus moitos logros legislativos e pola súa inesperada vitoria nas eleccións de 1993. Con todo, durante o seu segundo mandato as súas políticas non conseguiron atraer a un electorado cada vez máis descontento co compromiso con Asia e preocupado polos problemas económicos. Keating foi derrotado nas eleccións de 1996.

## Notas
Presidente de Turquía

miniatura|dereita|150px|Bandeira do presidente de Turquía.
Segundo a Constitución da Turquía o presidente do país é elixido pola Grande Asemblea Nacional Turca para un mandato de 7 anos.

Esta é a lista dos presidentes do país, despois da instalación da república, o 1923.

## Presidentes en exercicio 
* Cemal Gürsel (27 de maio de 1960 - 10 de outubro de 1961) Gobernou co título de "xefe de estado" despois do golpe de estado de maio de 1960.
* Tekin Arıburun (29 de marzo de 1973 - 6 de abril de 1973) Líder do parlamento. Foi presidente interino antes da elección de Fahri Korutürk.
* İhsan Sabri Çağlayangil (6 de abril de 1980 - 12 de setembro de 1980) Líder do parlamento. Foi presidente interino na ausencia dun nome de consenso da maioría.
* Kenan Evren (12 de setembro de 1980 - 9 de novembro de 1982) Gobernou co título de "xefe de estado" despois do golpe de estado de setembro de 1980.
* Hüsamettin Cindoruk (17 de abril de 1993 - 16 de maio de 1993) Líder do parlamento. Foi presidente interino despois da morte de Turgut Özal.

## Véxase tamén 
* Primeiro ministro de Turquía

## Notas 
* Presidentes pasados da República de Turquía
Mitoloxía rapanui

miniatura|300px|Moais de Ahu Tongariki.
A **mitoloxía rapanui** é o nome dado á mitoloxía formada polos mitos, lendas e crenzas do pobo rapanui (os habitantes da Illa de Pascua); situada no Pacífico, a case catro mil quilómetros de Chile continental, país ó que pertence territorialmente a illa.

## Descrición xeral 
A *Illa de Pascua* caracterízase por ter unha cultura que presenta características propias e únicas, produto de ser a máis illada das illas polinésicas.

Ó igual que o conxunto de tradicións da cultura polinésica, a mitoloxía da Illa de Pascua é tamén principalmente marítima.

A súa principal característica é que esta presenta unha cosmovisión particular, que levou ós seus habitantes a ter que imaxinar explicacións moi singulares sobre a creación do ser humano e da illa, e posteriormente tamén sobre a súa supervivencia nesta illa; feito que a diferenciaron doutros mitos polinésicos.

## Personaxes mitolóxicos 
Algúns dos mitos e personaxes mitolóxicos máis importantes:

* Haua
* Hau-Maka
* Hiva
* Hotu Matu'a
* Makemake
* Tangata Manu
* Uoke

## Véxase tamén 
### Bibliografía 
*
* Robert D. Craig. Dictionary of Polynesian mythology. Greenwood Publishing Group, 1989 , 
* Peggy Mann. Easter Island: land of mysteries. Holt, Rinehart, and Winston, 1976. ,
22D

**22D** foi o nome dun prototipo de mísil terra-aire supersónico desenvolto pola Unión Soviética, construído por Lyulev e probado en 1963. Tivo como precedente ó 17D e 18D, pero a diferenza destes a propulsión principal non estaba baseada en propelente sólido, senón que usaba motores ramjet de propelente líquido e usaba tres etapas en lugar de dúas. O mísil era acelerado en primeiro lugar por dous foguetes propulsores adicionais de propelente sólido (un a cada lado do corpo principal) para alcanzar a velocidade necesaria para facer funcionar os motores ramjet, despois do cal eran exectados. As probas cos prototipos finalizaron en 1966. Desenvolvementos posteriores deron lugar ó mísil 2K11 Krug, en produción.

## Notas 
*

## Véxase tamén 
### Outros artigos 
*17D
*18D
Rafael Portanet

[miniatura|Placa co seu nome nun lavadoiro na [A Oliveira, Teis, Vigo|Oliveira (Teis).]]

**Rafael Jesús Portanet Suárez**, nado en Cangas o 6 de marzo de 1908 e finado en Vigo o 5 de maio de 1988, foi un empresario e político galego, alcalde de Vigo durante o franquismo dende 1964 ata 1970.

## Traxectoria 
De familia de tradición empresarial e xenro de Eduardo Cabello (enxeñeiro artífice do porto de Vigo), iniciou a súa andaina profesional no sector do peixe e as conservas. Delegado do Estado na Zona Franca durante 37 anos, atribúeselle gran parte do mérito da chegada da factoría PSA Citroën ás súas instalacións.

Remodelou e profesionalizou a Caixa de Aforros Municipal de Vigo como presidente da mesma. Como alcalde de Vigo promoveu a modernización da cidade (apertura da rúa Venezuela, desenvolvemento do polígono de Coia, mellora da iluminación da cidade, remodelación do parque da Guía, do Castro e parque de Castrelos, mellora do Museo Quiñones de León, instalación de parques infantís na cidade, auga ó rural, Escola de Artes e Oficios), cunha xestión eficaz e ás veces controvertida. Durante o seu mandato, no cambio de ano de 1967 a 1968, os tranvías eléctricos que había na cidade (dende 1914) foron substituídos por autobuses.

Nas eleccións xerais de 1979 foi elixido deputado polo grupo Coalición Democrática, e viviu o golpe de estado do 23 de febreiro de 1981 no Congreso dos Deputados.

## Recoñecementos 
Recibe o recoñecemento a súa xestión co nomeamento da Avenida Alcalde Portanet.

## Notas 
## Véxase tamén 
### Bibliografía 
* 
### Outros artigos
* Lista de deputados galegos no Congreso desde a Transición
### Ligazóns externas 
* Ficha na páxina do Congreso dos Deputados .
* "Portanet, regidor eficaz y alcalde autoritario", artigo en *La Voz de Galicia* o 22 de xullo de 2006 .
José Mareque Santos

**José Mareque Santos**, nado en Cádiz o 14 de novembro de 1871 e finado en Madrid o 24 de maio de 1937, foi un político socialista español.

## Traxectoria 
Traballou de carpinteiro en Santiago de Compostela onde foi promotor da Sociedade de Carpinteiros (1894) e militou no PSOE, do que foi presidente da agrupación local de Compostela dende 1898. Tamén foi vogal da Sociedad de Curtidores en 1896. Formou parte doutras sociedades proletarias como a de Peones de Santiago e contorno en 1921. En 1903 casou cunha panadeira de Santiago e pasou a exercer esa profesión. Foi presidente da Sociedad de Obreros Panaderos "La Espiga". Foi elixido deputado do PSOE pola provincia da Coruña nas eleccións a Cortes Constituíntes de 1931. Ao rematar a lexislatura quedou en Madrid e traballou no Ministerio de Mariña.

## Vida persoal 
Foi pai de Ángel Mareque Cajaraville (nado en Santiago de Compostela en 1904 e finado en 1974 en Vigo), escultor, pintor, ilustrador e mestre de ourivería na Escola de Artes e Oficios de Vigo.
## Notas 
## Véxase tamén 
### Bibliografía 
*
Nino

**Juan Francisco Martínez Modesto**, coñecido como **Nino**, nado en Vera (Almería) o 10 de xuño de 1980, é un futbolista español. Xoga de dianteiro e o seu club actual é Elche CF da Liga SmartBank.

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en futbolme.com
María Ramallo

**María Pilar Ramallo Vázquez**, nada o 12 de agosto de 1970 en Marín, é unha política galega do PPdeG, dende maio de 2011 alcaldesa de Marín. Foi deputada no Congreso dos Deputados en dúas lexislaturas.

## Traxectoria 
Licenciada en Dereito pola Universidade Complutense de Madrid, ingresou no Partido Popular, formación coa que optou como concelleira ás eleccións locais de 1995 polo concello de Marín. Foi elixida concelleira e designada para a área de Facenda. En 1999 repite como concelleira, pero nesta ocasión na oposición, polo que pasa a trabllar na Delegación do Goberno en Galicia primeiro, e logo na Xunta de Galicia como asesora xurídica, sempre contratada por administracións do Partido Popular.

[miniatura|Papeleta do PP nas [Eleccións xerais de España de novembro de 2019.]]

Nas eleccións locais de 2003 encabezou a candidatura do PPdeG á alcaldía de Marín e logrou a segunda posición tralo PSdeG, polo que continuou na oposición. En 2007 concorre novamente como candidata á alcaldía de Marín sendo nesta ocasión a forza máis votada, pero moi lonxe da maioría absoluta polo que non logrou a alcaldía dado que PSdeG e BNG alcanzaron un pacto de goberno. En 2008 concorreu nas listas do PP ás eleccións xerais para o Congreso dos Deputados pola provincia de Pontevedra sen resultar inicialmente elixida, accedendo ó posto de deputada trala renuncia de Javier Guerra en abril de 2009. Entón, o novo presidente da Xunta de Galicia Alberto Núñez Feijóo nomeouna presidenta da Autoridade Portuaria de Marín.

Nas municipais de 2011 presentouse novamente como cabeza de lista do Partido Popular ás eleccións municipais en Marín, onde obtivo a maioría absoluta dos concelleiros (12 de 21), bordeando a metade dos votos emitidos (49,8%) e conseguindo uns resultados históricos para o PP nese concello, onde nunca se había conseguido unha maioría absoluta. Desta forma, foi elixida alcaldesa de Marín e renunciou ao seu posto de deputada. En 2015 foi reelixida alcaldesa ó lograr 11 concelleiros e un 48,5% dos votos. En 2019 rompería o seu teito e conseguiría unha histórica maioría de 15 concelleiros cun 55,55% dos votos.

Nas Eleccións xerais de España de novembro de 2019, foi de cabeza de lista do PP pola Provincia de Pontevedra, obtendo, de novo, un escano no Congreso dos Deputados. A principios de 2021 renunciou á súa acta para, segundo ela, centrarse no concello de Marín. Foi substituída por Juan Constenla Carbón. Nas municipais de 2023 encabezou novamente a candidatura do PPdeG en Marín e foi novamente reelixida alcaldesa logrando a maioría absoluta con 12 concelleiros e un 55,28% dos votos.

## Notas 
## Véxase tamén 
### Bibliografía 
* 
### Outros artigos 
* Lista de deputados galegos no Congreso desde a Transición
* Eleccións municipais en Marín

### Ligazóns externas 
* Ficha no Congreso dos Deputados
Gran Premio de Mónaco de 2011

O **Gran Premio de Mónaco de 2011** (formalmente o **Formula 1 Grand Prix de Monaco 2011**) foi unha carreira de Fórmula 1 que se celebrou o 28 de maio de 2011 no Circuíto de Mónaco, Monte Carlo, Principado de Mónaco. Foi a sexta carreira do Campionato Mundial de Fórmula 1 de 2011.

Valorouse a posibilidade de que a FIA prohibise o uso do DRS, o alerón traseiro móbil, para esta carreira. Os seus motivos eran que os pilotos tomarían demasiados riscos nun circuíto tan revirado e estreito como este, o que podería crear situacións de perigo; ademais de non contar con ningunha recta longa en todo o trazado. Con todo, finalmente decidiuse que se se ía a permitir, a pesar das queixas dalgúns pilotos como Rubens Barrichello, instalando a zona de activación na recta de meta, e prohibindo o seu uso na zona do túnel durante toda a fin de semana.

O provedor oficial de pneumáticos, Pirelli, optou por ofrecer aos equipos os pneumáticos cos compostos brando (lateral amarelo) e extrablando (vermello), ademais dos de choiva intermedia (azul) e choiva extrema (laranxa).

## Clasificación 
### Cualificación 
### Carreira 
## Posicións logo da carreira 
;Campionato de pilotos

;Campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas
Gumersindo Rico González

**Gumersindo Rico González**, nado en Luarca o 23 de agosto de 1891 e finado na mesma vila o 21 de setembro de 1957, foi un avogado, empresario e político asturiano.

## Traxectoria 
Fillo do rexistrador da propiedade Gil Rico Suárez-Coronas. Estudou na Facultade de Química na Universidade Central, e en 1911, logo de instalarse en Madrid, ingresou na Facultade de Dereito, onde se doutorou. Foi presidente das Juventudes Reformistas do partido de Melquíades Álvarez. En 1922 converteuse en director xerente da delegación comercial da International Western Electric Company (IWEC), empresa do sector telefónico, e en 1923 foi director da Sociedad Teléfonos Bell. En 1924, foi un dos artífice xunto con Sosthenes Behn, presidente da ITT, da fundación da Compañía Telefónica, da que foi secretario xeral do Consello de Administración. 

Foi elixido deputado pola provincia de Lugo nas eleccións a Cortes de 1933 como republicano independente. Nas eleccións de febreiro de 1936 volveu presentarse como independente integrado na candidatura de dereitas, pero non resultou elixido. Renunciou ao cargo de secretario xeral do Consello de administración da Telefónica en agosto de 1936, ao ser intervida a compañía. Exiliouse e despois da Guerra civil intentou infrutuosamente reingresar na Compañía Telefónica.

## Vida persoal 
Casou en 1911 con Josefa Rodríguez Villar e foi pai do diplomático Gumersindo Rico Rodríguez-Villar.

## Notas 
## Véxase tamén 
### Ligazóns externas 
* La Compañía Telefónica Nacional de España en la Dictadura de Primo de Rivera de Antonio Pérez Yuste.
* Ficha do Congreso dos Deputados
* Villa Tarsilia - Luarca (Valdés)
Ideografía

[miniatura|131x131px|Ideograma [Kanji|*kanji* para *terra*.]]
A **ideografía** é a representación de ideas, conceptos, palabras ou frases mediante **ideogramas**, un conxunto de caracteres sucesores da pictografía, que representaban unha idea.

## Características e exemplos 
Cada símbolo ten un significado único. Deste xeito, o Sol podería ser representado como " # " e a Lúa como " ) " (isto é só un exemplo). Os caracteres chineses e os kanji xaponeses son ideogramas.

As emoticonas, nacidas na segunda metade do século XX en Internet tamén son un sistema de signos ideográfico.

A acrofonética é unha forma de Ideografía.

## Véxase tamén 
* Pictograma
* Comunicación visual
Alejandro Paleo Mosquera

**Alejandro Paleo Mosquera**, nado en Viveiro o 10 de outubro de 1981, é un ciclista profesional galego.

Como afeccionado, gañou a Volta á Coruña de 2007. Debutou como profesional co equipo Xacobeo Galicia en 2008. Para a tempada ciclista de 2010 volveu pasar á categoría afeccionado no equipo Cidade de Lugo.

## Véxase tamén 
### Ligazóns externas 
* Ficha
Wasting Light

***Wasting Light*** é o setimo álbum da banda de rock alternativo Foo Fighters, lanzado o 12 de abril de 2011 por RCA Records. Foi producido por Butch Vig e descrito polo líder, cantante e guitarrista da banda, Dave Grohl, coma o "máis heavy ata a data". O título foi sacado das letras da canción "Miss the Misery". Como artistas invitados destacan Bob Mould e Krist Novoselic.

O álbum vendeu 235.000 copias na primeira semana do lanzamento e debutou no número 1 nas listas estadounidenses da Billboard, converténdose no primeiro álbum da banda en ser número un nos Estados Unidos.

## Listaxe de cancións 
Todas as cancións compostas polos Foo Fighters.
# "Bridge Burning"
# "Rope"
# "Dear Rosemary"
# "White Limo"
# "Arlandria"
# "These Days"
# "Back & Forth"
# "A Matter of Time"
# "Miss the Misery"
# "I Should Have Known"
# "Walk"

### Edición "deluxe" 
# "Rope" (Deadmau5 Remix)
# "Better Off"
# "White Limo" (Vídeo musical)
# "Walk (Live at the Roxy)" (Vídeo)
# "Rope" (Vídeo musical)

## Persoal 
### Foo Fighters 
* Dave Grohl – Voz principal, guitarra principal e rítmica
* Chris Shiflett – Guítarra principal e rítmica, coros
* Nate Mendel – Baixo
* Taylor Hawkins – Batería, percusión, coros
* Pat Smear – Guitarra rítmica

### Persoal adicional 
* Bob Mould – Guitarra e coros en "Dear Rosemary"
* Krist Novoselic – Baixo e acordeón en "I Should Have Known"
* Rami Jaffee – Teclados en "Bridge Burning" e "Rope", mellotron en "I Should Have Known", órgano en "Walk"
* Jessy Greene – Violín en "I Should Have Known"
* Fee Waybill – Coros en "Miss the Misery"
* Butch Vig − Percusión en "Back & Forth"
* Drew Hester − Percusión en "Arlandria"

### Produción 
* Butch Vig – Produción
* Alan Moulder – Mesturas
* Emily Lazar – Son
* James Brown – Son

## Notas 
## Véxase tamén 
### Ligazóns externas 
* Web Oficial Foo Fighters
* *Wasting Light* en Discogs
* *Wasting Light* en Metacritic
Haua

**Haua**, ou **Haua tuꞌu taketake**, é unha deidade polinésica presente na mitoloxía rapanui. A súa muller era *vîꞌe* **Hoa**.

## Descrición 
Na mitoloxía da Illa de Pascua, era considerado xunto a Makemake como as deidades que levaron ós paxaros ó illote Motu Nui; feito do cal se orixinaría a cerimonia do Tangata Manu (home-paxaro). Haua era un deus que vivía na illa Motiro Hiva, lugar de onde proveñen as aves de Rapa nui, xa que Haua entregoullas a Makemake logo de que este, transformado nunha caveira que durante días nadou a través do océano, foi cara a aló a buscalas. Porén, o deus Haua sería case esquecido, e na cerimonia do Tangata Manu só se lle rendía culto a Makemake.

## Notas 
## Véxase tamén 
### Bibliografía 
* Alfred Métraux. [1940] 1971. *Ethnology of Easter Island.* Bernice P. Bishop Museum Bulletin 160. Honolulu: Bishop Museum Press.https://babel.hathitrust.org/cgi/pt?id=mdp.39015012116151&view=1up&seq=329
* ———— *Easter Island: stone-age civilization of the pacific,* 1957 https://archive.org/details/in.gov.ignca.6905/page/n145
* Katherine Routledge *The Mystery of Easter Island*, 1917 https://archive.org/details/mysteryofeaster00rout/page/260
Nucleoplasma

O **nucleoplasma** ou **carioplasma** é o medio interno do núcleo celular, un líquido viscoso no que están inmersos a cromatina (formada polo ADN asociado a histonas) e o nucléolo. Consta dun 70 a 90 % de auga con moitas moléculas disolvidas e pH próximo a 7. Contén principalmente proteínas, sobre todo encimas relacionados co metabolismo dos ácidos nucleicos, que interveñen na replicación do ADN, regulación xénica, transcrición ou maduración do ARN. Tamén existen proteínas ácidas que non están unidas ao ADN nin ao ARN e que se denominan proteínas residuais. No nucleoplasma hai unha matriz de proteínas fibrosas.
Ademais hai cofactores, moléculas precursoras, produtos intermedios da glicólise (proceso citoplasmático), sodio, potasio, magnesio e calcio.
Ennio Fantastichini

**Ennio Fantastichini**, nado o 20 de febreiro de 1955 en Gallese e finado o 1 de decembro de 2018 en Nápoles, foi un actor italiano.

Era o irmán máis novo do artista Piero Fantastichini (pintor e escultor).

## Filmografía 
(entre parénteses o personaxe interpretado)
* *Fuori dal giorno* (1982)
* ''I soliti ignoti vent'anni dopo* (1985) (Domenico)
* *I ragazzi di via Panisperna* (1988) (Enrico Fermi)
* *I cammelli* (1988) (Pino)
* *Porte aperte* (1989) (Tommaso Scalia) 
* *Una vita scellerata* (1989) (Cosimo De Medici)
* *Un cane sciolto* (1990) (Michele Giuffrida) 
* *La stazione* (1990) (Danilo) 
* *Caldo soffocante* (1991) (Giuliano) 
* *Una storia semplice* (1991) (Xefe de policía)
* *18 anni tra una settimana* (1991)
* *I misteri della giungla nera* (1991) (Farah)
* *Gangsters* (1992) (Giulio) 
* *La bionda* (1993) (Alberto) 
* *La vera vita di Antonio H.* (1994)
* *A che punto è la notte* (1994) 
* *La Piovra 7 - Indagine sulla morte del commissario Cattani* (1995) 
* *Ferie d'agosto* (1996) (Ruggero) 
* *Arlette* (1997) (Angelo Mascarpone)
* *Consigli per gli acquisti* (1997) (Giulio Strucchi)
* *Nessuno escluso* (1997) 
* *Altri uomini* (1997) (Loris Corbi)
* *Per tutto il tempo che ci resta* (1998) (Giorgio Nappi)
* *Il corpo dell'anima* (1998) (Mauro)
* *Vite in sospeso* (1999) (Dario)
* *Senza movente* (1999) (Toni Aragona)
* *Controvento* (2000) (Leo)
* *San Paolo* (2000) (Simon Pietro)
* *Maria Josè, l'ultima regina* (2001) (Zanotti Bianco)
* *Rosa Funzeca* (2002) (Capitone) 
* *Sei come sei* (2002) (Nico) 
* *Napoleone* (2002) (Giuseppe Bonaparte)
* *Alla fine della notte* (2002) (Bruno)
* *Paolo Borsellino* (2004) (Giovanni Falcone)
* *Cuore contro cuore* (2004)
* *Karol - Un uomo diventato Papa* (2005) (Nowak) 
* *Sacco e Vanzetti* (2005)
* *Notturno bus* (2007)
* *Saturno contro* (2007)
* *Prova a volare* (2007) (Pietro Santoro)
* *Fortapàsc* (2008)
* *Le ombre rosse* (2009)
* *Viola di mare* (2009)
* *La cosa giusta* (2009)
* *Il mostro di Firenze* (2009) (Renzo Rontini)
* *Io Don Giovanni* (2009)
* *Mine vaganti* (2010) (Vincenzo Cantone)
* *Tutti al mare* (2011) (Matteo Cerami)
* *L'arrivo di Wang* (2011) 
* *La Cerise sur le gâteau* (2012) (Karim) 
* *Breve storia di lunghi tradimenti'' (2012) (Gianfilippo Brandi)
Hotu Matu'a

'''Hotu Matu'a'* foi o primeiro *ariki* (rei) da Illa de Pascua, cara ao século IV de nosa era.

## Lenda 
A mitoloxía rapanui, conta que nun mítico continente ou illa chamado *Hiva*, foi vaticinado por antigos sabios (maorí) que se afundiría baixo as augas. A subida das augas causou moitas mortes, e nas xeracións seguintes construíronse canoas para fuxir da illa e atopar novas terras.

Foi neste contexto no o deus Makemake aparecéuselle en soños ó sabio Hau-Maka; para que o ariki *Hotu Matu'a* soubese que era o seu destino viaxar cara a Illa de Pascua; é dicir, a *Mata ki te Rangi'' (Ollos que miran ó Ceo).

Primeiramente o ariki enviou sete exploradores á nova terra, para recoñecen o visto por Hau-Maka. Estes exploradores terían sido dous fillos de Hau-maka: Ira e Raparenga; e cinco fillos de Huatava (irmán de Hau-maka) : Ku’u Ku’u, Ringi Ringi, Nonoma, U’ure e Mako’i. A illa é chamada "Te pito o te kainga" (Embigo ou punto extremo da matriz).

Posteriormente, logo da exploración, Hotu-Matu´a xunto á súa familia e o seu séquito chegaron á illa en dous grandes pahi (canoa dobre). Porén, Ira e Raparenga, os cales quedaran agardando ó rei, ó velo que se aproximaba berráronlle que aquela terra non era boa xa que en ela medraba moita maleza; ó que o rei lles contesta que iso non importaba xa que na súa terra tamén medraba maleza, referíndose ás inundacións.

Foi así como desembarcou o Ariki Hotu Matu'a, o primeiro rei da illa, xunto á súa muller e á súa irmá Avarei Pu´ na praia de Anakena, onde fixaría a súa real residencia. Posteriormente, con todos os ritos e bendicións correspondentes, dividiu a terra entre el e a súa irmá. Ademais asigna a mesetas do Poike, ós prisioneiros *Hanau Momoko* (orellas curtas); quen na terra de Hiva foron derrotados e tamén traídos á illa. Dende entón a illa recibiu o nome de Te pito o te henua (Embigo da Terra).

Antes de morrer, Hotu Matu'a dividiu a illa entregándolle unha parte a cada un dos seus fillos para que estes formaran as súas propias tribos ou *mata*.

## Akahanga 
Á súa morte, o Ariki Hotu Matu’a foi soterrado no lugar denominado **Akahanga** (onde actualmente se atopa o ahu Akahanga). A localización do sitio da tumba do Ariki Henua no centro da liña costeira podería xustificarse, porque deste xeito o poder que del emanaba, repartiríase equitativamente para ámbolos dous lados da illa, dando boas colleitas e boa pesca para todos.

## Véxase tamén 
### Outros artigos 
* Hiva
* Hau-Maka
Sociedade Deportiva Cultural A Manchica

A **Sociedade Deportivo Culural A Manchica** é un equipo de fútbol galego, fundado na vila da Manchica. Actualmente xoga no grupo IV da Primeira División Autonómica.

## Traxectoria
### Tempadas
[miniatura|esquerda|300px|Xogadores do CD Maceda, nun partido contra o [SDC A Manchica]]

## Véxase tamén